Diari Oficial de la Generalitat Valenciana


Sumari del DOGV 3814, del 14-08-2000 (2000/6771)

Informació pública del programa de desenvolupament d'actuació integrada sector 1 Gaidó del municipi de Cabanes.
---------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6771


Organisme emissor
:   Grupo Tec Gestion de Obras, SL.

Tipus de document
:   Anunci

Informació pública del programa de desenvolupament d'actuació integrada sector 1 Gaidó del municipi de Cabanes. [2000/X6771]
  
La mercantil Grupo TEC Gestión de Obras, SL, ha formulat programa d'actuació integrada sector 1 Gaidó de Cabanes (unitats d'execució 1,2,3 i 4) del sol urbanitzable no programat del Pla General de Cabanes, que inclou pla parcial, memòria del programa d' actuació integrada i avant projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, escau sotmetre aquest programa, amb tota la documentació annexa, a informació pública durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular quantes al·legacions que els convinguen segons dret, i també altres alternatives tècniques de programa i, si s'escau, proposicions jurídiques i econòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat a la Notaria del senyor Ramón Aymerich Polo de Castelló de la Plana. Aquest paràgraf quedarà prorrogat per vint dies addicionals si durant els deu primers d'informació pública alguna persona es comprometera a presentar una alternativa tècnica substancialment distinta a la inicial i en presentara caució, fent-se constar la pròrroga al tauler d'anuncis de l'ajuntament. Tanmateix, s'adverteix de la possibilitat de formular proposició juridicoeconòmica durant els cinc dies següents al venciment del termini anterior, procedint a l'obertura de pliques en la següent data hàbil a la conclusió del termini per a presentar-les.
  
Igualment es fa constar que qualsevol podrà comparèixer en aquesta Notaria per tal d'obtindre còpia de l'acta de protocol·lització del projecte i documents que s'hi acompanyen, o sol·licitar l'exhibició d'aquesta.
  
L'esmentada documentació, com també l'expedient administratiu, podran ser consultats a l'Ajuntament de Cabanes.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions jurídiques i econòmiques comença el següent dia hàbil a l'acabament del termini de 20 dies hàbils indicat. Durant aquest termini es podran formular les proposicions davant el Registre General de l'Ajuntament de Cabanes.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de les pliques a l'Ajuntament de Cabanes. Durant els 10 dies següents al d'obertura de les pliques, podran ser objecte de consulta i al·legacions totes les actuacions de l'expedient.
  
Amb anterioritat a la publicació del present anunci en compliment d'allò establert en l'art. 46.3 de la Llei 6/1994 s'ha remés el corresponent avís als titulars dels drets afectats per les actuacions proposades.